Precej dobra in podrobna primerjava brskalnikov glede na podporo posamezni tehnologiji. IE6 je po vseh pričakovanjih porazno obupen, me pa preseneča, da za IE7 velja enako! Na levo oko ocenjeno je edina razlika v jedru brskalnika CSS 2.1 Basic selectors in CSS 3 Basic selectors. HA-LO!!! Po vseh teh letih povzročanja sivih las so se odločili narediti nov brskalnik, ki ne bo znal nič več kot prejšnji?

Ampak ampak! Imel bo Zavihke, porečete. Veste kaj porečem jaz? Mrš nekam! Kako so lahko spregledali 5 leta napredka na tem področju?! Možnosti sta lahko samo dve, da pri Microsoftu zaposlujejo debile, ali pa se jim ne splača v zadevo vlagat nobenega časa. Ker vem, da prvo ne velja, se lahko samo čudim, kako je lahko nekdo tako nepošten do ljudi, od katerih živi.

Njegov odnos do strank lahko spremenijo samo konkurenca in stranke. Konkurenca na tem področju deluje 1-A izvrstno, na vrsti so uporabniki. Na vrsti ste vi. Ne samo, da uporabljate druge brskalnike, ampak tudi, da nalezete s tem še druge. Po eni strani smo Slovenci carji, z 39% uporabnikov Firefoxa smo celo prvi v Evropi. Po drugi strani pa to pomeni, da še vedno levji delež uporabnikov slepo in zabito uporablja IE. Teh naj bo sram. Sram naj bo tudi 1/3 obiskovalcev mojega bloga. To je eden med tremi, si to ti?

ps. moram se učit, v pondelk mam izpit. Zato pišem blog.